cyanic-selkie/wikianc huggingface dataset:
কুইনিন
মেডিক্যাল ব্যবহার
ইতিহাসঃ কুইনাইন পেশি প্রসারনের কাজে ব্যবহার করা হত এবং বহুল ব্যবহার করত (Quechun Indians of Peru, পেরু জাতি) কাপুনি বন্ধ করার জন্য, যখন পরিবেশের তাপমাত্রা কমে যায়। পেরুভিয়ান জাতিরা মেশাতো সিনকোনা গাছের বাকলের সাথে মিষ্টি পানীয়, যা এই বাকলের তেতো স্বাদ দূর করতে এবং বলবর্ধক পানীয় হিসাবে ব্যবহৃত হত । ১৭০০ শতাব্দীর শুরুর দিকে ইউরোপিয়ানরা কুইনাইন অপরিশোধিত অবস্থায় খেত। ১৬৩১ সালের প্রথম দিকে কুইনাইন ম্যালেরিয়া চিকিৎসায় ব্যবহৃত হত । ১৭০০ শতাব্দীর দিকে রোম শহরের ভেজা এবং স্যাতস্যাতে জায়গায় ম্যালেরিয়া মহামারী আকার ধারণ করে। ম্যালেরিয়া এমন একটি রোগ যা ধর্মযাজক এবং  উচ্চশ্রেনীর মানুষ এবং সাধারণ মানুষ/জনগনের মধ্যে এই রোগ সৃষ্টি হয়, শুধু রোম নাগরিকের মধ্যে। লিমা হলো পেরুর রাজধানী । Quechue ব্যবহার করা হয় যা সিনকোনা বাকল থেকে সংগ্রহ করা হত । ম্যালেরিয়া রোগের চিকিৎসায় যেমন হয় তেমন কাপুনি শুরু হয়, এবং শীতের কাপুনি রোধের একটি আদর্শ ঔষধ। প্রথম দিকে Salunbrino পাঠান সামান্য পরিমানের যা ম্যালেরিয়া চিকিৎসার জন্য। কিছু বছরের পরেই সিনকোনার বাকলকে Jusuits bark বা পেরুভিয়ান বাকল নামে পরিচিত এবং এটি স্থানান্তরিত হয় পেরু থেকে ইউরোপে। ১৯০০ শতাব্দীর শুরুর দিকে পেরুর জনগন সিনকোনার বাকলের রস, এবং বীজ রপ্তানী করত বিভিন্ন দেশে । ডাচ সরকার এই বীজ কালোবাজারির সাথে যুক্ত হয় । ১৯৩০ সালে ডাচরা অনেক বৃক্ষরোপন করে এবং ২২ মিলিয়ন আউন্স সিনকোন বাকল তৈরি করে যা ৯৭% বিশ্বে কুইনাইন যোগান দেয়। দ্বিতীয় বিশ্বযুদ্ধের সময় জার্মানী, নেদারল্যান্ডকে  এবং জাপান দখল করে ফিলিপাইন, ইন্দোনেশিয়াকে যা কুইনাইন উতপাদনে রোধ করে।
কুইনাইনের বৈশিষ্ট্যঃ- ১. জ্বালাপোড়া বিরোধী বৈশিষ্ট্যঃ এটা জ্বালাপোড়া কমাতে ব্যবহার করা হয়। যতগুলো জ্বালাপোড়া বিরোধী ঔষধ আছে তার ভিতরে অর্ধেকেই ব্যথা নাশক, এবং ব্যাথা দূর করত যা কেন্দ্রীয় স্নায়ুতন্ত্র পদ্ধতির উপর ক্ষতি করে। ২. ম্যালেরিয়া প্রতিষেধক ক্ষমতাঃ কুইনাইন অ্যালকালয়েড পাওয়া যায় সিনকোনার বাকল থেকে যা ১৫০ বছর ধরে ম্যালেরিয়া চিকিৎসায় ব্যবহৃত হচ্ছে। ১৮৮৮ সালের দিকে প্রতিবেদন দেখা যায় যে দিনের চেয়ে রাতে, কিছুর গাছের কোষ এবং ব্যাঙ্গের ডিমের উপর কুইনাইন মারাত্মক বিষক্রিয়া তৈরি করে। কুইনাইনের বিষক্রিয়তা এবং ম্যালেরিয়া জীবানুর প্রতিকুলতার কারণে আগের মত আর কাজ করে না, এই জন্য এখন গবেষণা করে উন্নত যৌগ আবিষ্কারের চেষ্টা করছে।
কুইনাইনের এন্টিএরিথমিক বৈশিষ্ট্যঃ কুইনাইন হল ডায়াষ্টেরিওমার কুইনিডিন। এই ষ্টেরিও আইসোমার কার্ডিয়ার সোডিয়াম চ্যানেল বন্ধ করে দেয় কিন্তু কুইনিডিনের দীর্ঘ মেয়াদী ক্ষমতা আছে যা ঔষধের কার্যকারিতার সময় বৃদ্ধি করে এবং পুনঃকেন্দ্রিকরণ সময় কম হয় কুকুরের। এই জন্য কুইনাইন ব্যবহার করা হয় হৃদপিন্ডের হৃদকম্পন নিয়ন্ত্রণের জন্য, যার কেন্দ্রিকরণ সময় অনেক বেশি হয়। বিভিন্ন বিষয় দেখার জন্য আমরা অনেক প্রাণীর উপর এই কুইনাইন ব্যবহার করে এর গুরুত্ব সম্পর্কে জানতে পারি । Klevang el-al  দেখেন যে কুইনাইন, কুইনিডিনের ভেন্টিকুলার ফিব্রিশন বৃদ্ধি করে বিড়ালের কিন্ত কুকুরের ক্ষেত্রে হ্রাস পায়।  Jurkiewicz el – al প্রতিবেদন দাখিল করেন যে, এই দুইটা আইসোমারই প্রতিরোধ করে ভেন্টিকুলার ট্রাকিকার্ডিয়া এবং ইসোমিক মডেল ।
মানবদেহে কুইনাইনের কার্যকারিতাঃ প্রথমে দক্ষিণ আমেরিকাতে সিনকোনা গাছের বাকল থেকে পাওয়া যেত, কুইনাইনের আসল কার্যকারী ঔষধ তৈরি করা হয় । ১৮০০ শতাব্দীর দিকে এটি ম্যালেরিয়া চিকিৎসায় খুব জনপ্রিয়তা লাভ করে, প্রথমত এর চিকিৎসা শুরু হয় ইংল্যান্ডে, মশাবাহিত রোগের চিকিৎসায় সারা পৃথিবীতে এটি ছড়িয়ে যায়। আজ কুইনাইন অনেক বেশি ব্যবহার করা হয় ম্যালেরিয়া চিকিৎসায়, সিনথেটিক অংশ যে টি কুইনাইনের সেটি অনেক ঔষধ তৈরীতে ব্যবহৃত হয় । কুইনাইন প্রক্রিয়াঃ প্রোটোজোয়া বহনকারী মশা ম্যালেরিয়া রোগ ছড়ায়। যদি প্রোটোজোয়া কোন ভাবে মানব দেহে প্রবেশ করে তাহলে এটি দ্বিগুন হারে বৃদ্ধি পায় এবং যকৃতে মারাত্মক পর্যায়ে পৌছাতে পারে। অনেক দেশে এই মহামারী দূর করার জন্য কুইনাইন ব্যবহার করে। বর্তমানে ৬০০মিলিগ্রাম কুইনাইনের ঔষধ দেওয়া হয় দিনে তিনবার যা সাত দিনের বেশি নয়। এই ঔষধ গুলো সাধারাণত ট্যাবলেট আকারে থাকে। ম্যালেরিয়ার জীবন চক্রঃ
কুইনাইনের ফার্মাকোকাইনেটিকসঃ- ম্যালেরিয়া সংযুক্ত হার কমাতে, যা সিস্টেমিক ক্লিয়ারেন্স এবং নির্দিষ্ট মাত্রার বন্টনে, সিনকোনা অ্যালকালয়েড মারাত্মক পর্যায়ে রোগ নিয়ন্ত্রণ করে সমানুপাতিক হারে। এটি বৃদ্ধি করে প্লাজমা প্রোটিন বন্ধনে এবং নিয়ন্ত্রণ করে, আলফা (α) – ১ – এসিড, গ্লাইকোপ্রোটিন এবং এর অর্ধায়ু প্রাপ্ত বয়স্কদের ক্ষেত্রে t 1/2z = ১১ ঘন্টা এবং কুইনিডিন t 1/2z = ৮ ঘন্টা এবং দীর্ঘায়ু ৫০ ভাগ। সিস্টেমিক ক্লিয়ারেন্স নিয়ন্ত্রিত হয় হেপাটিক বায়ো ট্রান্সফরমেশনের মাধ্যমে যা অনেক পোলার মেটাবলেয়টকে নিয়ন্ত্রণ করে, এবং অবশিষ্ট অংশ কিডনীর মাধ্যমে বের করে দেয়। কুইনাইন মুখে ভালো শোষিত হয় এবং মাংশপেশিতে ইঞ্জেকশনের মাধ্যমে দেওয়া হয়, যখন মারাত্মক পর্যায়ে ম্যালেরিয়া হয়। কুইনাইন এবং ক্লোরো কুইনাইন যদি রক্তনালীতে দেওয়া হয়, তাহলে মৃত্যু অবধারিত।
কার্যপদ্ধতিঃ যদিও কুইনাইন ম্যালেরিয়া প্রতিরোধের ঔষধ, এখানে পর্যন্ত এর কার্যকারি পদ্ধতি আমাদের কাছে অজানা। এখনো পর্যন্ত কুইনোলিন বিশ্বে অনেক গ্রহনযোগ্য এবং এর কার্যকারীতা তুলনা করা হয় ফ্লোরকুইনাইন এর সাথে এবং রক্তরসের সাথে প্রবাহিত হয় এবং                                   যকৃতে জীনানু আশ্রয় নেয় এবং জীবানু কুইনোলিনের বিষাক্ত পদার্থের সাথে যুক্ত হয়। এই পদার্থের কারণ পরজীবি মারা যায়।
ব্যবহারঃ কুইনাইন ব্যবহার করা হয় ম্যালেরিয়া রোগ এবং জীবানুনাশক হিসেবে। এই জীবাণু মানব দেহে মশার মাধ্যমে প্রবেশ করে, আফ্রিকা, দঃ আমেরিকা, দক্ষিণ এশিয়াতে এর প্রকোপ অনেক বেশি । যখন ম্যালেরিয়া মারাত্মক পর্যায় এবং প্রতিষেধক হিসেবে কুইনাইন ব্যবহার করা  হয় না। অনুরূপ ভাবে Night-time legcrups রোগ ব্যবহার করা হয় না। ডাক্তারের/চিকিতসকের নিয়ম কানুন না মেনে কুইনাইন মেলে মৃত্যু অবধারিত। এটি মাত্র ম্যালেরিয়া চিকিতসার জন্য স্বীকৃত। এফ ডি এ এখনো অনুমতি দেয়নি Night –time leg crups রোগের চিকিৎসার জন্য।
ক্লিনিক্যাল ব্যবহারঃ ১. চিকিৎসাঃ নন-ফ্যালসিপেরাম স্পর্শকাতর ম্যালেরিয়া। প্রিমাকুইন ব্যবহার করা হয় শুধু পি। ভাইব্রেক্স এর পি অ ভালি এর চিকিৎসায় কিন্তু ফ্লোরকুইন যকৃতে সুপ্ত অবস্থায় থাকা জীবানূর উপর কাজ করে না। ২. কেম পাইরোক্সিয়াঃ শুধুমাত্র ফ্যালসিপেরাম ম্যালেরিয়াতে ব্যবহৃত হয়। ৩. এমবলিক যকৃত এবসিকাসঃ  কোন প্রতিক্রিয়া প্রদর্শন  করে না যকৃত অ্যামিবায়োসিস এর  ক্ষেত্রে।
পানীয়ঃ কুইনাইন কে স্বাদযুক্ত হিসাবে ব্যবহার করা হয় যেমন বলবর্ধক এবং লেবুর পানির তেতো স্বাদ দূর করার জন্য। ঐতিহ্য অনুযায়ী তেতো কুইনাইনের সাথে gin মিশিয়ে পান করত ইংল্যান্ডের মানুষ, ভারতীয়রা বলবর্ধক ককটেল পান করত যা আজও জনপ্রিয় পনীয়, অস্ট্রেলিয়া, নিউজিল্যান্ড, ফ্রান্সে এটি ফোরেস নামে পরিচিত, ইতালিতে এটি মদের পানির সাথে মিশিয়ে এবং স্থানীয়রা গাছ-গাছড়ার সাথে মিশিয়ে পান করত যা হজম কারক হিসাবে ব্যবহৃত হত । কানাডা এবং ইতালিতে কিছু কার্বোনেট বেভারেজ এর সাথে দেওয়া হত। brio, sun groups.
বৈজ্ঞানিক ব্যবহারঃ ১. এটি ফটো রসায়নে ব্যবহার করা হয় যা উদ্ভিদের ফ্লোরোসেন্স নির্নয়ে ব্যবহৃত হয়। ২. কুইনাইন শুধুমাত্র ব্যবহার করা হয় কাইরাল মোয়েটি লিগ্যান্ডে, সর্পিলাকার, অ্যাসাইমেট্রিক, ডি-হাইড্রোক্সিলেশন, রেসিন জিয়াল এর বাকল ০.৫-২%, কুইনাইন থাকে, যা সিনকোনা থেকে সস্তা এবং এটি তেতো নয়, তাই বলবর্ধক পানীয় তৈরীতে ব্যবহৃত হয়।
অন্যান্যঃ এটি সাধারাণত হিরোইন এবং কোকেন এর কাটিং এজেন্ট হিসাবে ব্যবহৃত হয়। এটি ব্যবহৃত হয় একুরিয়ামের মাছের রোগের চিকিৎসায়।
ক্ষতির দিকঃ 	এর ক্ষতির মাত্রা অনেক বেশি 	চুলকানী 	মাথা ব্যাথা, বোমী, ক্ষুধামন্দা, অসুস্থতা 	চোখে ঝাপসা দেখা 	খাবারের পরে মারাত্মক খারাপ অবস্থা তৈরী হয় 	ভ্রুনের বিকৃতি হতে পারে 	রক্তের হিমগ্লোবিন ভেংগে যায়, কানে কম শোনের, হিনমন্নতা, মানসিক রোগ, ভুলে যাওয়া, উচ্চ রক্তচাপ, ECG পরিবর্তন।
ফার্মাকোলোজির ফলাফলঃ 	চার ধরনের জীবানু দ্বারা রক্ত আক্রান্ত থাকে। 	গ্যামেটোজিনেসিস এর মাত্রা পি, ভাইব্রেক্স অ ভালির ক্ষেত্রে কাজ করে কিন্তু পি। ফ্যালসিপেরামের ভিতরে কাজ করে না। 	যকৃতে আক্রান্ত জীবানুর কাছের পোছাতে পারে না। 	হৃদপিন্ডের হৃদ-কম্পন এর মাত্রা বেড়ে যায়। 	পেশিতন্ত্র বেশি প্রশস্ত হয় । 	ডিপ্রেস করে কেন্দ্রীয় স্নায়ুতন্ত্রকে 	এটি জ্বালাপোড়া রোধ করে এবং শক্তি বর্ধক হিসাবে কাজ করে।
সাহিত্যে কুইনিন
বাংলা সাহিত্যে সফদর ডাক্তার নামে চমৎকার একটি শিশুপাঠ্য কবিতা আছে যেখানে ম্যালেরিয়া এবং কুইনিন সম্পর্কে বলা হয়েছে।
ম্যালেরিয়া রোগী এলে তার নাই নিস্তার ধরে তারে দেয় কেঁচো গিলিয়ে। আমাশার রোগী এলে দুই হাতে কান ধরে পেটটারে ঠিক করে কিলিয়ে। কলেরার রোগী এলে দুপুরের রোদে ফেলে দেয় তারে কুইনিন খাইয়ে। তারপরে দুই টিন পচা জলে তারপিন ঢেলে তারে দেয় শুধু নাইয়ে। ডাক্তার সফদার নামডাক খুব তার...
ঔপন্যাসিক শরৎচন্দ্র চট্টোপাধ্যায় তাঁর এক সাহিত্যে কুইনাইন এর তিক্ত স্বাদ সম্পর্কে বলেছেন:
মানতোখা জলপ্রপাত
মানতোখা জলপ্রপাত (বাল্টি: منٹھق چھوپھیار) হল পাকিস্তানের চরম উত্তরাঞ্চলীয় গিলগিত-বালতিস্তানের খারমাং উপত্যকার, শকার্দুতে অবস্থিত একটি জলপ্রপাত। এই জলপ্রপাতটি মাটি থেকে প্রায় ১৮০ ফুট উঁচু এবং শকার্দু শহর থেকে প্রায় দূরে।
বাম|থাম্ব|জলপ্রপাতের বায়বীয় দৃশ্য
গাণিতিক পদার্থবিজ্ঞান
ডান|থাম্ব|300x300পিক্সেল| গাণিতিক পদার্থবিজ্ঞানের একটি উদাহরণ: [[কোয়ান্টাম ছন্দিত স্পন্দন (বামে) এবং সংশ্লিষ্ট বিস্তারের (ডানে) জন্য শ্রোডিঙ্গারের সমীকরণের সমাধান।]] গাণিতিক পদার্থবিজ্ঞান বলতে পদার্থবিজ্ঞানের সমস্যা সমাধানের জন্য গাণিতিক পদ্ধতির প্রয়োগকে বোঝায়। গাণিতিক পদার্থবিদ্যা জার্নাল (The Journal of Mathematical Physics) অনুযায়ী বিজ্ঞানের এ শাখার সংজ্ঞা এরকম: "পদার্থবিজ্ঞানের সমস্যায় গণিতবিদ্যার প্রয়োগ এবং এধরণের প্রয়োগের ও পদার্থবিজ্ঞানের তত্ত্ব প্রস্তুতের উপযুক্ত গাণিতিক প্রণালী গঠন করা"। এটি ফলিত গণিত এর একটি শাখা, তবে পদার্থবৈজ্ঞানিক সমস্যাগুলির সাথে বিশেষভাবে সংশ্লিষ্ট।
মানতোখা জলপ্রপাত
পর্যটন
জলপ্রপাতটিতে একটি রহস্যময় স্থান যেখানে রয়েছে সবুজ চারণভূমি, তাজা গর্জনিং স্রোত, কারাকোরামের উঁচু পাথুরে পাহাড় এবং দেশীয়ভাবে তৈরি রেস্তোরাঁ এবং আরও অনেক কিছু। রেস্তোরাঁটির প্রধান আকর্ষণ হল স্থানীয় ট্রাউট মাছ, জলপ্রপাত ছাড়াও আরেকটি যোগ্য কীর্তি হল মাছের খামার যেখানে দর্শনার্থীদের জন্য ট্রাউট মাছ রাখা হয়।
গাণিতিক পদার্থবিজ্ঞান
ব্যাপ্তি
গাণিতিক পদার্থবিদ্যার বিভিন্ন স্বতন্ত্র শাখা আছে, যারা নির্দিষ্ট ঐতিহাসিক সময়কালের সাথে অনেকটাই সামঞ্জস্যপূর্ণ।
চিরায়ত বলবিদ্যা
নিউটনীয় বলবিদ্যার কঠোর, বিমূর্ত এবং উৎকর্ষিত সংস্কারণ নানান সীমাবদ্ধতা সত্ত্বেও লাগ্রাঞ্জীয় বলবিদ্যা এবং হ্যামিলটনীয় বলবিদ্যায় গৃহীত হয়েছে। উভয় সংষ্করণ আবার বিশ্লেষণাত্মক বলবিদ্যার মধ্যে নিহিত। এর ফলাফল বহুমুখী। যেমন, এটি বেগবান বিবর্তনকালে প্রতিসাম্য এবং সংরক্ষিত রাশির মধ্যে নিবিড় সংযোগের প্রতি নির্দেশ করে, যা নোথারের উপপাদ্যের সবচেয়ে প্রাথমিক মূল্যায়নের মধ্যে উল্লেখ করা আছে। এই পদ্ধতি এবং ধারণাগুলো পদার্থবিজ্ঞানের অন্যান্য ক্ষেত্রেও প্রয়োগ করা হয়েছে, যেমন  পরিসংখ্যানিক বলবিদ্যা, সন্ততি বলবিদ্যা, চিরায়ত ক্ষেত্র তত্ত্ব এবং কোয়ান্টাম ক্ষেত্র তত্ত্ব। এছাড়াও, অন্তরজ জ্যামিতির কিছু মৌলিক ধারণা এবং উদারহণ এই গবেষণা থেকেই উদ্ভূত (যেমন, ভেক্টর বান্ডল তত্ত্ব এবং সিম্প্লেকটিক জ্যামিতির কিছু ধারণা)।
আংশিক অন্তরক সমীকরণ
আংশিক অন্তরক সমীকরণ তত্ত্ব (এবং সম্পর্কিত বিষয়সমূহ চলক ক্যালকুলাস, ফুরিয়ে বিশ্লেষণ, বিভব তত্ত্ব, এবং ভেক্টর বিশ্লেষণ) সম্ভবত গাণিতিক পদার্থবিদ্যার সঙ্গে সবচেয়ে ঘনিষ্ঠভাবে সম্পর্কিত। এই বিষয়গুলোর তীব্র বিকাশ ঘটতে শুরু হয় ১৮ শতকের দ্বিতীয়ার্ধ থেকে ১৯৩০ অবধি, দালেম্ব্য, লেওনার্দ অয়লার, এবং লাগ্রাঞ্জের হাত ধরে। পদার্থবিজ্ঞানে এর বাস্তবিক প্রয়োগের মধ্যে রয়েছে তরল গতিবিদ্যা, জ্যোতির্গতিবিদ্যা, সন্ততি গতিবিদ্যা, স্থিতিস্থাপকতা তত্ত্ব, শব্দবিজ্ঞান, তাপগতিবিদ্যা, তড়িৎবিজ্ঞান, চৌম্বকবিদ্যা, এবং বায়ুগতিবিদ্যা।
কোয়ান্টাম তত্ত্ব
পারমাণবিক বর্ণালীবীক্ষণ তত্ত্ব (এবং পরে, কোয়ান্টাম বলবিজ্ঞান) এর প্রায় সমসাময়িক কালে বিকাশ লাভ করে রৈখিক বীজগণিত, অপারেটরের বর্ণালী তত্ত্ব, অপারেটর বীজগণিত এবং ফাংশনাল বিশ্লেষণ, ইত্যাদি গাণিতিক তত্ত্ব। অনাপেক্ষিক কোয়ান্টাম বলবিদ্যা শ্রোডিঙার অপারেটর এর ধারক, এবং পারমাণবিক এবং আণবিক পদার্থবিদ্যার সঙ্গে সম্পর্কিত। এছাড়া কোয়ান্টাম তথ্য তত্ত্বও এর একটি বিশেষায়ন।
আপেক্ষিকতা এবং কোয়ান্টাম আপেক্ষিক তত্ত্ব
বিশেষ আপেক্ষিকতা এবং সাধারণ আপেক্ষিকতা তত্ত্বে একটি ভিন্ন ধরনের গণিতের প্রয়োজন দেখা দেয়। এর প্রভাবে উদ্ভাবিত হয় গ্রুপ তত্ত্ব, যা কোয়ান্টাম ফিল্ড তত্ত্ব এবং অন্তরজ জ্যামিতি উভয় ক্ষেত্রে গুরুত্বপূর্ণ ভূমিকা পালন করেছিল। তবে এটি ধীরে ধীরে মহাজাগতিক এবং কোয়ান্টাম ক্ষেত্র তত্ত্বের টপোগাণিতিক এবং ফাংশনাল গাণিতিক বিশ্লেষণ দ্বারা প্রতিস্থাপিত হয়েছে। এক্ষেত্রে সমসংস্থায়ী বীজগণিত এবং ক্যাটাগরি তত্ত্বও গুরুত্বপূর্ণ ভুমিকা পালন করে।
পরিসংখ্যানিক বলবিদ্যা
পরিসংখ্যানিক বলবিদ্যা একটি পৃথক গবেষণাক্ষেত্র হিসেবে বিকশিত হয়েছে, এবং অবস্থা (phase) পরিবর্তন তত্ত্বও এর অন্তর্ভুক্ত। এটি হ্যামিল্টনীয় বলবিদ্যা বা এর কোয়ান্টাম সংস্করণের উপর নির্ভর করে এবং এটি আরও গাণিতিক কার্যপথ (ergodic) তত্ত্ব এবং সম্ভাব্যতা তত্ত্বের অংশবিশেষের সাথে ঘনিষ্ঠভাবে সম্পর্কিত। পরিসংখ্যানিক বলবিদ্যার আলোচনায় গুচ্ছ-বিন্যাসতত্ত্ব এবং পদার্থবিজ্ঞানের পারস্পরিক ক্রিয়া ক্রমবর্ধমান।
প্রয়োগ
থাম্ব "গাণিতিক পদার্থবিদ্যা" শব্দটির প্রয়োগ কখনও কখনও খেয়ালী হয়ে প্রতীয়মান হয়। যেমন গণিতের কিছু বিষয়াবলী পদার্থবিজ্ঞানের গবেষণা থেকে উদ্ভূত, তবুও তা গাণিতিক পদার্থবিজ্ঞানের অংশ হিসাবে বিবেচিত হয় না, অন্যান্য বিষয়াবলী আবার ঘনিষ্ঠভাবে পদার্থবিদ্যার সঙ্গে সংশ্লিষ্ট হয়েছে। উদাহরণস্বরূপ, সাধারণ অন্তরজ সমীকরণ এবং সিম্প্লেক্টিক জ্যামিতি সাধারণত বিশুদ্ধ গাণিতিক শৃঙ্খলা হিসাবে স্বীকৃত, যেখানে ডাইনামিক্যাল সিস্টেম এবং হ্যামিল্টনীয় বলবিদ্যা গাণিতিক পদার্থবিজ্ঞানের অন্তর্গত। জন হেরাপথ তার ১৮৪৭ সালে লিখিত "প্রাকৃতিক দর্শনশাস্ত্রের গাণিতিক নীতি" শিরোনামের নিবন্ধে তংকালীন গাণিতিক পদার্থবিদ্যাকে বর্ণনা করেছেন এভাবে: "তাপ, গ্যাসীয় স্থিতিস্থাপকতা, মহাকর্ষ, এবং প্রকৃতির অন্যান্য দুর্দান্ত ঘটনার কার্যকারণ"।
গাণিতিক বনাম তাত্ত্বিক পদার্থবিদ্যা
কখনও কখনও পদার্থবিজ্ঞান বা চিন্তা পরীক্ষার দ্বারা অনুপ্রাণিত সমস্যাগুলি অধ্যয়ন এবং সমাধান করার লক্ষ্যে গাণিতিক কাঠামোগত গবেষণাকে নির্দেশ করতে "গাণিতিক পদার্থবিদ্যা" শব্দ ব্যবহার করা হয়। এই অর্থে, গাণিতিক পদার্থবিজ্ঞান শাখাটি বিস্তীর্ণ একাডেমিক অঞ্চলককে আশ্রয় দেয়, যা কেবল বিশুদ্ধ গণিত এবং পদার্থবিজ্ঞানের সংমিশ্রণ দ্বারা চিহ্নিত। যদিও তাত্ত্বিক পদার্থবিদ্যার সঙ্গে সম্পর্কিত হলেও, গাণিতিক পদার্থবিদ্যায় গাণিতিক কঠোরতা উপর অধিক গুরুত্ব আরোপ করা হয়।
অন্য দিকে, তাত্ত্বিক পদার্থবিজ্ঞান পর্যবেক্ষণ এবং পরীক্ষামূলক পদার্থবিজ্ঞানের আন্ত:সম্পর্কের ওপর জোর দেয়, যার জন্য তাত্ত্বিক পদার্থবিদদের (এবং আরও সাধারণ অর্থে গাণিতিক পদার্থবিদদের) প্রায়শই হিউরিস্টিক, স্বজ্ঞাত এবং আনুমানিক যুক্তির সাহায্য নিতে হয় । বিশুদ্ধ গণিতবিদগণ এই ধরনের যুক্তিতে শক্ত গাণিতিক ভিত্তি দেখেন না, যদিও এ ধরনের মনোভাব সময়ের সাথে পরিবর্তিত হচ্ছে।
এ গোত্রের গাণিতিক পদার্থবিদগণ মূলত পদার্থবিদ্যার তত্ত্বসমূহের সম্প্রসার এবং সরলীকরণ করে থাকেন। এই গবেষকেরা প্রায়ই তাত্ত্বিক পদার্থবিদদের সমাধানকৃত বলে গণিত সমস্যার মোকাবিলা করেন। তারা কখনও কখনও প্রমাণ করতে সক্ষম হন যে পূর্বের সমাধানটি অসম্পূর্ণ, ত্রুটিপূর্ণ বা সাদাসিধা ছিল। এধরনের গবেষণার একটি উদাহরণ হল, পরিসংখ্যানিক বলবিদ্যা থেকে তাপগতিবিদ্যার দ্বিতীয় সূত্র প্রমাণ করার প্রচেষ্টা। অন্যান্য উদাহরণের মধ্যে রয়েছে বিশেষ এবং সাধারণ আপেক্ষিকতার ভিতর সামঞ্জস্যসাধনকারী প্রণালীর সূক্ষ্ম বিষয়য়াবলীর গবেষণা (যেমন সাগনাক প্রভাব এবং আইনস্টাইন সিঙ্ক্রোনাইজেশন)।
পদার্থবিদ্যার তত্ত্বে গাণিতিক কঠোরতাআনয়নের প্রচেষ্টা বহু গাণিতিক উৎকর্ষের জন্ম দিয়েছে। যেমন, কোয়ান্টাম বলবিদ্যা এবং ফাংশনাল বিশ্লেষণের বিকাশ বিভিন্ন দিক দিয়ে প্রায় অনুরূপভাবে অগ্রসর হয়েছে। আবার কোয়ান্টাম বলবিদ্যা, কোয়ান্টাম ফিল্ড তত্ত্ব, এবং কোয়ান্টাম পরিসংখ্যানিক বলবিদ্যার গাণিতিক গবেষণা অপারেটর বীজগণিতে প্রগতিসাধনকারী ফলাফল এনেছে। নির্ভুল কোয়ান্টাম ফিল্ড তত্ত্ব গঠনের প্রচেষ্টা থেকে উপস্থাপনা তত্ত্বের মত ক্ষেত্রগুলিতে অগ্রগতি এসেছে। জ্যামিতিক এবং টপোলজির ব্যবহার স্ট্রিং তত্ত্বে গুরুত্বপূর্ণ ভূমিকা পালন করে।
নিউটন-পূর্ববর্তী
গাণিতিক পদার্থবিজ্ঞানের শিকড়ের সন্ধান পাওয়া যায় আর্কিমিডিস (গ্রীস), টলেমি (মিশর), আলহাজেন (ইরাক) ও আল-বিরুনীর (পারস্য) গবেষণার মধ্যে।
১৬ শতকের প্রথম দশকে শখের জ্যোতির্বিদ নিকোলাস কোপারনিকাস সৌরকেন্দ্রিক মতবাদ এর প্রস্তাবনা গঠন করেন, এবং ১৫৪৩ সালে এই বিষয়ে একটি নিবন্ধ প্রকাশ করেন। তিনি টলেমীর মহাবিশ্ব মডেলের ভিত্তি করেই তার তত্ত্বটি গঠন করেন, এবং এর উদ্দেশ্য ছিল কেবল মডেলটির সরলীরকণ করে জ্যোতির্বিদ্যা প্রক্রিয়া সহজ করার প্রচেষ্টা। টলেমীয় মডেলে গ্রহসমূগহের গতিপথের গঠনের মূল উপাদান ছিল বৃত্ত এবং বৃত্তাস্থিত বৃত্ত। অ্যারিস্টটলীয় দর্শন অনুযায়ী বৃত্ত হল জ্যামিতিক গতিপথের সবচেয়ে নিখুঁত রূপ, এবং অ্যারিস্টটলের দর্শনে মহাজগতের পঞ্চম উপাদান —ইথার বা বিশুদ্ধ বায়ু —এর অন্তর্নিহিত গতিপথও ছিল বৃত্তাকার। জোহানেস কেপলার [১৫৭১-১৬৩০], যিনি ছিলেন টাইকো ব্রাহের সহকারী, কোপার্নিকাসের বিবৃত কক্ষপথকে সংশোধন করে উপবৃত্তাকার করেন, এবং গ্রহীয় গতিসূত্রের সমীকরণগুলি আনুষ্ঠানিকভাবে প্রণয়ন করেন।
উৎসাহী পরমাণুবিদ গ্যালিলিও গ্যালিলেই তার ১৬২৩ সালে লিখিত দ্য অ্যাসাইয়ার গ্রন্থে দাবি করেন যে প্রকৃতির বিধিসমূহ গণিতের ভিত্তিতে গঠিত । ১৬৩২ সালের লিখিত আর একটি গ্রন্থে তিনি তার টেলিস্কোপিক পর্যবেক্ষণ সংকলন করেন, যা সৌরকেন্দ্রিকতাকে সমর্থন দেয় । পর্যবেক্ষমূলক জ্ঞানচর্চা প্রবর্তন করার পর তিনি এরিস্টটলীয় পৃথিবীকেন্দ্রিক মহাবিশ্বতত্ত্বকে অস্বীকার করেন। গ্যালিলিওর ১৬৩৮ সালের গ্রন্থ দুটি নতুন বিজ্ঞানের আলোচনা (Discourse on Two New Sciences)  সমগতিতে পতনের সূত্র এবং জড়তার মূলনীতি প্রতিষ্ঠা করে, যা বর্তমানে চিরায়ত বলবিদ্যার মৌলিক ধারণার অন্যতম বলে স্বীকৃত ।
র‍্যনে দেকার্ত গ্যালিলিওর প্রণীত নীতিগুলোর সাহায্যে কার্তেসীয় পদার্থবিজ্ঞান এর সূচনা করেন, যা একটি পরিপূর্ণ সৌরকেন্দ্রিক মহাজাগতিক মডেল গঠন করেন। কার্তেসীয় তত্ত্বের ব্যাপক স্বীকৃতি এরিস্টটলীয় পদার্থবিজ্ঞানের মৃত্যু ডেকে আনে। দেকার্ত বিজ্ঞানচর্চায় গাণিতিক যুক্তি প্রতিষ্ঠা করতে চেয়েছিলেন, এবং এ প্রচেষ্টাকালে জ্যামিতিকভাবে ত্রিমাত্রিক অবস্থান এবং সরণ নির্ণয়ের জন্য কার্তেসীয় স্থানাংক ব্যবস্থা উদ্ভাবন করেন।
ক্রিস্টিয়ান হাইগেনস সর্বপ্রথম পদার্থবিজ্ঞানের বিধি বর্ণনা করার জন্য গাণিতিক সূত্র প্রয়োগ করেছিলেন এবং এ কারণে হাইগেনসকে প্রথম তাত্ত্বিক পদার্থবিজ্ঞানী এবং গণিত-পদার্থবিজ্ঞানের প্রতিষ্ঠাতা হিসেবে বিবেচনা করা হয়। ।
নিউটনীয় এবং নিউটন-পরবর্তী
আইজাক নিউটন (১৬৪২-১৭২৭) পদার্থবিজ্ঞানের সমস্যা সমাধানের জন্য ক্যালকুলাস সহ কয়েকটি সাংখ্যিক বিশ্লেষণ (যেমন নিউটনের পদ্ধতি) কৌশলের সমন্বয়ে নতুন গণিত রচনা করেন। ১৬৮৭ সালে প্রকাশিত নিউটনের গতি তত্ত্ব, পরম স্থান কাঠামোয় তিনটি গতি সূত্রের মাধ্যমে সার্বজনীন মহাকর্ষ বিধান প্রণয়ন করে। পরম স্থান হল সবদিকে অসীম পর্যন্ত বিস্তৃত ইউক্লিডীয় জ্যামিতিক তল। এছাড়া এই তত্ত্বে পরম সময় ধারনাটিও স্বীকৃত ছিল, যা পরম স্থানের সাপেক্ষে যেকোন বস্তুর বেগ তথা পরম বেগ নির্ণয়ের সামর্থ্য দেয়। সার্বজনীন গতিসূ্ত্রে নিউটন গাণিতিক শক্ত ভিত্তির ওপর কেপলারের গ্রহীয় গতিসূত্র এবং গ্যালিলীয় গতিসূত্রের সমন্বয় সাধন করেন, কিন্তু প্রকৃতপক্ষে তাত্ত্বিক দৃষ্টিকোণ থেকে তার সূত্রে স্থিতিশীলতা ছিল না।
ঊনিশ শতকের প্রথম দিকে, ফরাসি গবেষক পিয়ের সিমোঁ লাপ্লাস (১৭৪৯-১৮২৭) গাণিতিক জ্যোতির্বিজ্ঞান, সম্ভাব্যতা ক্ষেত্র তত্ত্ব এবং বিভব তত্ত্বের সর্বাধিক অবদান রাখেন। সিমেওঁ দ্যনি পোয়াসোঁ (১৭৮১-১৮৪০) বিশ্লেষণাত্মক বলবিদ্যা এবং বিভব তত্ত্বের ওপর কাজ করেছেন। জার্মানিতে কার্ল ফ্রিড‌রিশ গাউস (১৭৭৭-১৮৫৫) তড়িৎ, চুম্বকত্ব, বলবিদ্যা এবং তরল গতিবিদ্যার তাত্ত্বিক ভিত্তিতে অবদান রাখেন। ইংল্যান্ডে জর্জ গ্রীন (১৭৯৩-১৮৪১) ১৮২৮ সালে বিদ্যুৎ ও চুম্বকত্ব তত্ত্বের গাণিতিক বিশ্লেষণের প্রয়োগের উপর একটি রচনা প্রকাশ করেন, যা গণিতে উল্লেখযোগ্য অবদান ছাড়াও তড়িৎ ও চুম্বকত্ব গবেষণার গাণিতিক ভিত্তি স্থাপন ও অগ্রসর করেছিল।
নিউটন কর্তৃক আলোর কণা তত্ত্ব প্রকাশের কয়েক দশক আগে ডাচ বিজ্ঞানী ক্রিস্টিয়ান হাইগেনস (১৬২৯-১৬৯৫) ১৬৯০ সালে আলোর তরঙ্গ তত্ত্ব উপস্থাপন করেন। ১৮০৪ সালে থমাস ইয়াংয়ের ডাবল-স্লিট পরীক্ষার ফলাফল তরঙ্গাকার আলোর পক্ষে সমর্থন দেয়, ফলে হাইগেনসের আলোক তরঙ্গ তত্ত্ব এবং আলোকিত এথারের স্পন্দনের মাধ্যমে আলোক প্রবাহের প্রস্তাবনা বৈজ্ঞানিক মহলে গৃহীত হয়। জিন-অগাস্টিন ফ্রেসেল এথারের এই কম্পনের মডেল গঠন করেছিলেন। মাইকেল ফ্যারাডে ক্ষেত্র তাত্ত্বিক ধারণাটি উপস্থাপন করেছিলেন। ঊনিশ শতকের মাঝামাঝি স্কটিশ জেমস ক্লার্ক ম্যাক্সওয়েল (১৮৩১-১৮৭৯) তার তড়িৎচৌম্বক ক্ষেত্র তত্ত্বে বিদ্যুৎ এবং চুম্বকত্বকে সমন্বিত করেন। তার এই তত্ত্বকে অন্যান্য গবেষকরা চারটি সমীকরণে সংকলিত করেন। প্রাথমিকভাবে আলোকবিদ্যা ম্যাক্সওয়েল এর ক্ষেত্র অনুসারী বলে স্বীকৃত ছিল। পরবর্তীতে বিকিরণ এবং তড়িৎচৌম্বক বর্ণালীও এই তড়িৎচৌম্বক ক্ষেত্র সমর্থনকারী প্রতীয়মান হয়েছে।
ইংরেজ পদার্থবিজ্ঞানী লর্ড রেলি (১৮৪২-১৯১৯) শব্দের ওপর গবেষণা করেছিলেন। উইলিয়াম রোয়ান হ্যামিল্টন, জর্জ গ্যাব্রিয়েল স্টোকস (১৮১৯-১৯০৩) এবং লর্ড কেলভিন (১৮২৪-১৯০৭) বেশ কয়েকটি প্রধান উল্লেখযোগ্য অবদান প্রণয়ন করেন: স্টোকস আলোকবিজ্ঞান এবং তরল গতিবিদ্যার গবেষণায় নেতৃস্থানীয় ছিলেন; কেলভিন তাপগতিবিজ্ঞান বিষয়ে সারগর্ভ আবিষ্কার করেছেন; হ্যামিল্টন বিশ্লেষণাত্মক বলবিদ্যার গুরুত্বপূর্ণ শাখা হ্যামিলটনীয় মেকানিক্স এর পত্তন করেছেন (তার কাজে উল্লেখ্য অবদান রেখেছেন তার জার্মান সহকর্মী কার্ল গুস্তাফ ইয়াকপ ইয়াকবি (১৮০৪-১৮৫১), বিশেষত ক্যানোনিক্যাল রূপান্তরের প্রসঙ্গে)। জার্মান হারমান ভন হেলমহোল্টজ (১৮২১-১৮৯৪) তড়িচ্চুম্বকীয় বল, তরঙ্গ, প্রবাহী পদার্থ এবং শব্দের পরীক্ষানিরীক্ষায় উল্লেখযোগ্য অবদান রাখেন। মার্কিন যুক্তরাষ্ট্রে জোসিয়াহ উইলার্ড গিবস (১৮৩৯-১৯০৩) এর অগ্রগণ্য কাজ পরিসংখ্যানিক বলবিদ্যার ভিত্তি হয়ে ওঠে। জার্মান লুডভিগ বোলৎসমান (১৮৪৪-১৯০৬) এই ক্ষেত্রে মৌলিক তাত্ত্বিক ফলাফল অর্জন করেছিলেন।
এই গবেষকবর্গের অবদান একত্রে তড়িৎচুম্বক তত্ত্ব, তরল গতিবিদ্যা, এবং পরিসংখ্যানিক বলবিদ্যার ভিত্তি স্থাপন করেছে, এবং প্রচুর অগ্রগতি সাধন করেছে।
আপেক্ষিকতা
১৮৮০ দশক মোতাবেক, একটি স্পষ্ট প্যারাডক্স বিদ্যমান ছিল যে, ম্যাক্সওয়েলের তড়িৎচৌম্বক ক্ষেত্রের অন্তর্গত একজন পর্যবেক্ষক ক্ষেত্রটি পরিমাপে সর্বদা নির্দিষ্ট মান লাভ করেন, ক্ষেত্রস্থিত অন্যান্য বস্তুর তুলনায় পর্যবেক্ষকের আপেক্ষিক গতি ভিন্ন হলেও। তড়িৎচৌম্বক ক্ষেত্রের সাপেক্ষে পর্যবেক্ষকের গতি ক্ষয় হত, কিন্তু ক্ষেত্রস্থিত অন্য বস্তুর সাপেক্ষে তার গতি সংরক্ষিত থাকত। এই আপাত প্যারাডক্ষ সত্ত্বেও বস্তুসমূহের বাস্তবিক মিথষ্ক্রিয়া কোন বিধিবিঘ্নতা প্রদর্শন করে না। ম্যাক্সওয়েলের তড়িৎচৌম্বক ক্ষেত্রের মডেলটি এথারের স্পন্দন হিসাবে গঠিত হয়েছিল, তাই পদার্থবিজ্ঞানীরা অনুমান করেন এথারের অন্তস্থ বিচলন সম্ভবত পর্যবেক্ষকের গতির যৌক্তিক হেরফের এর কারণ। দুটি প্রসঙ্গ কাঠামোর ভিতর কার্তেসীয় স্থানাংকের অবস্থান আদানপ্রদানের জন্য গ্যালিলীয় রূপান্তরের গাণিতিক প্রণালী ব্যবহৃত হত, তবে তা ডাচ বিজ্ঞানী হেন্ড্রিক লরেঞ্জের [১৮৫৩-১৯২৮] আবিষ্কৃত লরেঞ্জ রূপান্তর দ্বারা বিংশ শতকের শুরুতে স্থানচ্যুত হয়।
১৮৮৭ সালে মিকেলসন এবং মর্লি এতার বিচলন শনাক্ত করতে ব্যর্থ হন। তবে একটি স্বীকার্য প্রচলিত ছিল যে, এথারের অন্তর্মুখে গতি, এথার এর সংকোচনের জন্য দায়ী, যে প্রক্রিয়াটি লরেঞ্জ সংকোচন মডেলে ব্যাখ্যা করা হয়। এভাবে সমস্ত জড় প্রসঙ্গ কাঠামোতে ম্যাক্সওয়েলের তড়িৎচৌম্বক ক্ষেত্র এবং গ্যালিলীয় অপরিবর্তনীয়তা নীতির সামঞ্জস্য বিধান করে নিউটন এর গতি তত্ত্বকে বজায় রাখা হয়েছিল।
ঊনিশ শতকে কার্ল ফ্রিড‌রিশ গাউস অ-ইউক্লিডিয়ান জ্যামিতি চর্চায় যে অবদান রাখেন, তা বার্নহার্ড রিমেন (১৮২৬-১৮৬৬) এর রিমানীয় জ্যামিতি কাঠামোর ভিত্তি স্থাপন করে। অস্ট্রীয় তাত্ত্বিক পদার্থবিজ্ঞানী এবং দার্শনিক আর্নস্ট মাখ নিউটন এর স্বীকৃত পরম স্থান ধারণাটির সমালোচনা করেছিলেন। গণিতজ্ঞ অঁরি পোয়াঁকারে (১৮৫৪-১৯১২) এমনকি পরম সময় ধারণার বিপক্ষেও প্রশ্ন তুলেছিলেন। ১৯০৫ সালে পিয়ের ডুহেম নিউটন এর গতির তত্ত্বের ভিত এর একটি বিধ্বংসী সমালোচনা প্রকাশ করেছিলেন। 1905 সালে, আলবার্ট আইনস্টাইন (১৮৭৯-১৯৫৫) তার বিশেষ আপেক্ষিকতার তত্ত্ব প্রকাশ করেন, যা তড়িৎচৌম্বক ক্ষেত্র এবং গ্যালিলীয় অপরিবর্তনতার সম্পূর্ণ নতুন ব্যাখ্যা দেয়, এবং এথার-সংশ্লিষ্ট সব তত্ত্ব এমনকি সমস্ত এমনকি এথারের অস্তিত্ব পর্যন্ত বাতিল করে দেয়। তার এই তত্ত্বে নিউনীয় কাঠামোর পরম স্থান এবং পরম সময় ধারণা প্রত্যাখ্যান করে বিশেষ আপেক্ষিকতা সম্পর্কিত আপেক্ষিক স্থান এবং আপেক্ষিক সময় প্রতিষ্ঠা করা, যার ফলে বস্তুর ভ্রমণপথ বরাবর দৈর্ঘ্য সংকোচন এবং সময়ের প্রসারণ ঘটে।
১৯০৮ সালে আইনস্টাইনের প্রাক্তন অধ্যাপক হারমান মিনকভস্কি ত্রিমাত্রিক স্থান এবং একমাত্রিক সময়ের সামঞ্জস্য ঘটিয়ে চতুর্মাত্রিক স্থানকাল কাঠামো গঠন করেন, যা স্থান এবং সময়ের পার্থক্য মোচন করে দেয়। আইনস্টাইন প্রাথমিকভাবে একে "অতিরিক্ত বিদ্যা জাহির" বলে অভিহিত করলেও, পরবর্তীকালে তার সাধারণ আপেক্ষিকতা তত্ত্বে মিনকভস্কি স্থানকাল কাঠামো দক্ষতার সঙ্গে প্রয়োগ করেছিলেন । এর মাধ্যমে তিনি স্থির বা ত্বরিত সবধরনের প্রসঙ্গ কাঠামোতে অপরিবর্তনীয়তার বিস্তার করতে সক্ষম হন। আইনস্টাইন এই আবিষ্কারের কৃতিত্ব মিনকভস্কিকেই দেন, যদিও মিনকভস্কি তার পূর্বেই মারা গিয়েছিলেন। সাধারণ আপেক্ষিকতায় কার্তেসীয় স্থানাংকের পরিবর্তে গাউস স্থানাংক ব্যবহার করা হয় এবং নিউটনের প্রস্তাবিত অসীম বিস্তারের ভেক্টর মহাকর্ষ বলের পরিবর্তে মহাকর্ষীয় ক্ষেত্র উপস্থাপন করে। মহাকর্ষীয় ক্ষেত্রটি প্রকৃতপক্ষে মিনকভস্কি স্থানকাল, একটি চতুর্মাত্রিক টপোলজিসম্পন্ন লরেঞ্জ ম্যানিফোল্ড, যা ভর বা শক্তির সান্নিধ্যে রিমান বক্রতা টেন্সর অনুযায়ী বক্রতা অর্জন করে। (বিশেষ আপেক্ষিকতার অধীনে, ভরবিহীন শক্তিও তার সমতুল্য ভরের মত করে স্থানকালে "বক্রতা" ঘটায়।)
কোয়ান্টাম
বিংশশতকের আরেকটি বৈপ্লবিক আবিষ্কার ছিল কোয়ান্টাম বলবিজ্ঞান, যার সূচনা ঘটেছিল মাক্স প্লাংক (১৮৫৬-১৯৪৭) এর কৃষ্ণবস্তু বিকিরণ এবং আইনস্টাইনের আলোক তড়িৎ ক্রিয়া বিষয়ক যুগান্তকারী গবেষণা থেকে। প্রথমদিকে, এই গবেষণাক্ষেত্রটি আর্নল্ড সমারফেল্ড (১৮৬৮-১৯৫১) এবং নিলস বোর (১৮৮৫-১৯৬২) এর পরিকল্পিত একটি হিউরিস্টিক কাঠামোয় সংগঠিত ছিল। পরে মাক্স বর্ন (১৮৮২-১৯৭০), ভের্নার কার্ল হাইজেনবের্গ (১৯০১-১৯৭৬), পল দিরাক (১৯০২-১৯৮৪), এরভিন শ্রোডিঙার (১৮৮৭-১৯৬১), সত্যেন্দ্রনাথ বসু (১৮৯৪-১৯৭৪), এবং ভোল্‌ফগাং পাউলি (১৯০০-১৯৫৮) এর প্রণীত কোয়ান্টাম বলবিজ্ঞান তত্ত্ব দ্বারা প্রতিস্থাপিত হয়। এই বৈপ্লবিক তাত্ত্বিক কাঠামোর ভিত্তি হল পদার্থের অবস্থার একটি সম্ভাব্যতামূলক ব্যাখ্যা, এবং একটি অসীম ভেক্টর স্পেস স্ব-সন্নিহিত অপারেটর (এরমিট অপারেটর) দ্বারা অবস্থান্তর এবং পরিমাপ প্রণালী। এটি হিলবার্ট স্পেস নামে পরিচিত; ডাভিড হিলবের্ট (১৮৬২-১৯৪৩) এবং ফ্রেজিস রিস (১৮৮০-১৯৫৬) এর প্রাথমিক ধারণা প্রবর্তন করেন।
জন ভন নিউম্যান তার আলোচিত গ্রন্থ কোয়ান্টাম মেকানিক্সের গাণিতিক ভিত্তি (Mathematical Foundations of Quantum Mechanics) এর পাতায় এই কোয়ান্টাম বলবিদ্যাকে একটি আধুনিক স্বনির্ধারিত কাঠামোয় সংজ্ঞায়িত করেছিলেন। এখানে তিনি হিলবার্ট স্পেসের সাপেক্ষে আধুনিক ফাংশনাল বিশ্লেষণের প্রাসঙ্গিক অংশ পুনর্গঠন করেছিলেন, বিশেষত বর্ণালী তত্ত্ব।
বিশ শতকের বিশিষ্ট গণিত পদার্থবিদদের তালিকা
এখানে জন্ম তারিখের ক্রমানুসারে বিশ শতকের গণিত পদার্থবিজ্ঞানে বিশিষ্ট অবদান রেখেছেন এমন কয়েকজন গবেষকের নাম দেয়া হল (যদিও এঁদের ভিতর কেউ কেউ গাণিতিক নন, বরং কেবল তত্ত্বীয় পদার্থবিজ্ঞানী, এবং এখানে আরও অনেকের নাম অনুক্ত রয়েছে):
রবিশঙ্কর
পণ্ডিত রবিশঙ্কর (জন্ম : ৭ই এপ্রিল, ১৯২০, বেনারস, উত্তর প্রদেশ, ভারত - মৃত্যু : ১১ই ডিসেম্বর, ২০১২, স্যান ডিয়েগো, ক্যালিফোর্নিয়া, মার্কিন যুক্তরাষ্ট্র) একজন ভারতীয় বাঙালি সঙ্গীতজ্ঞ যিনি সেতারবাদনে কিংবদন্তিতুল্য শ্রেষ্ঠত্বের জন্য বিশ্বব্যাপী সুপরিচিত। ভারতীয় শাস্ত্রীয় সঙ্গীতের মাইহার ঘরানার স্রষ্টা আচার্য আলাউদ্দীন খান সাহেবের শিষ্য রবি শঙ্কর ভারতীয় শাস্ত্রীয় সঙ্গীতের ঐতিহ্য এবং ভারতীয় সঙ্গীতকে ১৯৬০-এর দশকে পাশ্চাত্য বিশ্বের কাছে প্রথম তুলে ধরেন। তার সাঙ্গীতিক কর্মজীবনের পরিব্যাপ্তি ছয় দশক জুড়ে। ২০১২ খ্রিষ্টাব্দে মৃত্যুকালে রবি শংকর দীর্ঘতম আন্তর্জাতিক কর্মজীবনের জন্য গিনেস রেকর্ডের অধিকারী ছিলেন।
পারিবারিক জীবন
একুশ বছর বয়েসে রবিশঙ্কর তার গুরু (যাঁকে তিনি বাবা বলে ডাকতেন) আচার্য আলাউদ্দীন খান সাহেবের মেয়ে অন্নপূর্ণা দেবীকে বিয়ে করেন। এই বিয়েতে তাদের একটি পুত্র সন্তান শুভেন্দ্র শঙ্করের জন্ম হয়। কিন্তু এই বিয়ে বিচ্ছেদে শেষ হয়।
পরবর্তীতে আমেরিকান কনসার্ট উদ্যোক্তা স্যু জোন্স এর সাথে সম্পৃক্ত হয়ে পড়েন। এই সম্পর্ক একটি কন্যা সন্তানের জন্ম দিয়েছে। নোরা জোন্স - রবি শঙ্করের এই মেয়ে একজন প্রথিতযশা জ্যাজ, পপ, আধ্যাত্মিক এবং পাশ্চাত্য লোক সঙ্গীতের শিল্পী ও সুরকার। নোরা জোন্স ২০০৩ ও ২০০৫ সালে দশটি গ্র্যামি এওয়ার্ড পেয়েছেন।
পরবর্তীতে রবিশঙ্কর তার গুণগ্রাহী ও অনুরক্তা সুকন্যা কৈতানকে বিয়ে করেন। এই বিয়েতে তার দ্বিতীয় কন্যা অনুশকা শংকরের জন্ম হয়। বাবার কাছে শিক্ষা নিয়ে অনুশকা এখন নিজেও সেতার বাজিয়ে হিসেবে প্রতিষ্ঠিত।
সঙ্গীত জীবন
১৯৩৯ সালে ভারতের আহমেদাবাদ শহরে রবিশঙ্করের সর্বপ্রথম সাধারণের জন্য উন্মুক্ত একক সেতার পরিবেশন অনুষ্ঠান হয়। সেই শুরু থেকে আজ পর্যন্ত পণ্ডিত রবিশঙ্কর নিজেকে তুলে ধরেছেন একজন বৈশ্বিক সঙ্গীতজ্ঞ, সঙ্গীত স্রষ্টা, পারফর্মার এবং ভারতীয় শাস্ত্রীয় সঙ্গীতের একজন মেধাবী দূত হিসেবে। ১৯৪৫ সালের মধ্যে রবিশঙ্কর সেতার বাদক হিসেবে ভারতীয় ঐতিহ্যবাহী শাস্ত্রীয় সঙ্গীতের একজন শিল্পী হিসেবে স্বীকৃতি পেয়ে যান।
এই সময়ে রবিশঙ্কর তার সাঙ্গীতিক সৃজনশীলতার অন্যান্য শাখায়ও পদচারণা শুরু করেন। তিনি সুর সৃষ্টি, ব্যালের জন্য সঙ্গীত রচনা এবং চলচ্চিত্রের সঙ্গীত পরিচালনা করেন। এই সময়ের বিখ্যাত ধরত্রী কি লাল এবং নীচা নগর চলচ্চিত্র দুটির সঙ্গীত রচনা ও সুরারোপ করেন। তিনি কবি ইকবালের সারে জাঁহাসে আচ্ছা কবিতাকে অমর সুরে সুরারোপিত করে ভারতীয় জাতীয় সঙ্গীতের পর সবচেয়ে জনপ্রিয় গান হিসেবে প্রতিষ্ঠিত করেছেন।
১৯৪৯ সালে রবিশঙ্কর দিল্লীতে অল ইন্ডিয়া রেডিওর সঙ্গীত পরিচালক হিসেবে যোগ দেন। একই সময়ে তিনি প্রতিষ্ঠা করেন বৈদ্য বৃন্দ চেম্বার অর্কেষ্ট্রা । ১৯৫০ হতে ১৯৫৫ সাল পর্যন্ত রবিশঙ্কর অত্যন্ত নিবিড়ভাবে সঙ্গীত সৃষ্টিতে ব্যাপৃত ছিলেন। এ সময়ে তার উল্লেখযোগ্য সৃষ্টি হলো সত্যজিৎ রায়ের অপু ত্রয়ী (পথের পাঁচালী, অপরাজিত ও অপুর সংসার) চলচ্চিত্রের সঙ্গীত পরিচালনা। পরবর্তীতে তিনি চাপাকোয়া (১৯৬৬) চার্লি (১৯৬৮) ও গান্ধী (১৯৮২) সহ আরো চলচ্চিত্রের সঙ্গীত পরিচালনা করেছেন।
আন্তর্জাতিক পরিমণ্ডলে
রবিশঙ্করের সঙ্গীত ব্যক্তিত্বের দুটি ভিন্ন দিক রয়েছে: উচ্চাঙ্গ সেতার শিল্পী হিসেবে তিনি সব সময়ই ঐতিহ্যমুখী ও শুদ্ধতাবাদী; কিন্তু সঙ্গীত রচয়িতা হিসেবে তিনি সব সময়ই নিজের সীমাকে ছাড়িয়ে যেতে চেয়েছেন। ১৯৬৬ সালে বিটলস্-এর জর্জ হ্যারিসনের সাথে যোগাযোগের আগে থেকেই তিনি সঙ্গীতের বিভিন্ন ধারা ও তার প্রভাব নিয়ে কাজ করেছেন। এ সময় তিনি জ্যাজ সঙ্গীত, পাশ্চাত্য শাস্ত্রীয় সঙ্গীত ও লোকসঙ্গীত নিয়ে কাজ করেছেন।
১৯৫৪ সালে সোভিয়েত ইউনিয়নে অনুষ্ঠানের মাধ্যমে রবিশঙ্কর ভারতীয় শাস্ত্রীয় সঙ্গীতের বাহক হিসেবে তার সেতারবাদনকে আন্তর্জাতিক পরিমন্ডলে প্রথম তুলে ধরেন। এরপর ১৯৫৬ সালে তিনি ইউরোপ ও আমেরিকায় সঙ্গীত পরিবেশন করেন। এ সময় তিনি এডিনবার্গ ফেস্টিভালে এবং বিখ্যাত সঙ্গীত মঞ্চ রয়াল ফেস্টিভাল হলেও বাজিয়েছেন।
১৯৬৫ সালে বীটলস্-এর জর্জ হ্যারিসন সেতারের সুর নিয়ে গবেষণা শুরু করলে রবিশঙ্করের সাথে তার যোগাযোগ তৈরি হয় এবং পরবর্তীতে তা বন্ধুত্বে পরিণত হয়। এই বন্ধুত্ব রবি শংকরকে অতিদ্রুত আন্তর্জাতিক সঙ্গীত পরিমন্ডলে নিজস্ব অবস্থান সৃষ্টিতে সাহায্য করে। রবি শংকর পপ সঙ্গীতের গুরু জর্জ হ্যারিসনের "মেন্টর" হিসেবে পাশ্চাত্য সঙ্গীত জগতে গৃহীত হন। এর ফলে রবিশঙ্করকে এমন সব সঙ্গীত উৎসবে সঙ্গীত পরিবেশনের আমন্ত্রণ জানানো হয় যা শাস্ত্রীয় সঙ্গীত পরিবেশনের উপযোগী পরিবেশ নয়। এর মধ্যে উল্লেখযোগ্য হলো "মন্টেরী পপ ফেস্টিভ্যাল", মন্টেরী, ক্যালিফোর্নিয়া; এ অনুষ্ঠানে ওস্তাদ আল্লারাখা তবলায় সঙ্গত করেছিলেন। ১৯৬৭ সালে তার আমেরিকার অনুষ্ঠানমালা তাকে এক অভাবনীয় সফলতা এনে দিয়েছিল। অনুষ্ঠানের পর তাকে বিভিন্ন কলেজ বিশ্ববিদ্যালয়ে বক্তৃতা দেবার আমন্ত্রণ জানানো হয়েছিল। এছাড়াও ১৯৬৯ সালে তিনি উডস্টক ফেস্টিভ্যালে সঙ্গীত পরিবেশন করেছিলেন।
১৯৭১ সালে বাংলাদেশের স্বাধীনতা সংগ্রামের স্বপক্ষে প্রচার ও মানবিক সহায়তার জন্য জর্জ হ্যারিসনের উদ্যোগে নিউ ইয়র্কের ম্যাডিসন স্কোয়ার গার্ডেনে আয়োজিত "কনসার্ট ফর বাংলাদেশ" অনুষ্ঠানে সেতার বাজিয়েছিলেন। পণ্ডিত রবি শংকরই মূলতঃ এই অনুষ্ঠানের জন্য জর্জ হ্যারিসনকে উদ্বুদ্ধ করেছিলেন। বাংলাদেশের স্বাধীনতা সংগ্রামের ক্ষেত্রে আন্তর্জাতিক পরিমন্ডলে "কনসার্ট ফর বাংলাদেশ" একটি অবিস্মরণীয় ঘটনা।
জর্জ হ্যারিসনের ১৯৭৪ সালের মার্কিন যুক্তরাষ্ট্র অনুষ্ঠানমালায় পণ্ডিত রবিশঙ্কর ও তার সঙ্গীরা উদ্বোধনী অঙ্কে সঙ্গীত পরিবেশন করেছিলেন।
পণ্ডিত রবিশঙ্করের অমর কীর্তি হচ্ছে পাশ্চাত্য ও প্রতীচ্যের সঙ্গীতের মিলন। পাশ্চাত্য সঙ্গীতের বিখ্যাত বেহালাবাদক ইহুদী মেনুহিনের সঙ্গে সেতার-বেহালার কম্পোজিশন তার এক অমর সৃষ্টি যা তাকে আন্তর্জাতিক সঙ্গীতের এক উচ্চ আসনে বসিয়েছে। তিনি আরো একটি বিখ্যাত সঙ্গীত কম্পোজিশন করেছেন বিখ্যাত বাঁশীবাদক জ্যঁ পিয়েরে রামপাল, জাপানী বাঁশীর সাকুহাচি গুরু হোসান ইয়ামামাটো এবং কোটো (ঐতিহ্যবাহী জাপানী তারযন্ত্র) গুরু মুসুমি মিয়াশিতার জন্য। ১৯৯০ সালে বিখ্যাত সঙ্গীতজ্ঞ ফিলিপ গ্রাসের সঙ্গে যৌথ প্রযোজনা প্যাসেজেস তার একটি উল্লেখযোগ্য সৃষ্টি। ২০০৪ সালে পণ্ডিত রবি শংকর ফিলিপ গ্রাসের ওরিয়ন প্রযোজনার সেতার অংশের সঙ্গীত রচনা করেন।
জীবনাবসান
২০১২ খ্রিষ্টাব্দের ১১ই ডিসেম্বর মঙ্গলবার তিনি মার্কিন যুক্তরাষ্ট্রে পরলোকগমন করেন। মৃত্যুকালে তার বয়স হয়েছিল ৯২ বছর। কয়েক বৎসর যাবৎ তিনি বার্ধক্যজনিত নানা সমস্যায় ভুগছিলেন। ক্রমশ: তিনি বেশ দুর্বল হয়ে পড়েছিলেন। শ্বাসকষ্ট দেখা দিলে কয়েকদিন আগে তাকে হাসপাতালে ভর্তি করা হয় এবং বৃহস্পতিবার তার হৃৎপিণ্ডের ভাল্ব পরবির্তন করা হয়। শল্যচিকিৎসার এই ধাক্কা তার দুর্বল শরীর সহ্য করতে পারেনি। কয়েক সপ্তাহ আগে নভেম্বরের ৪ তারিখে তিনি ক্যালিফর্নিয়াতে শ্রোতাসাধারণের জন্য সর্বশেষ বাদন উপহার দেন।
যোগাদ্যা
যোগাদ্যা বাংলার এক লৌকিক দেবতা ও ৫১ পীঠের এক পীঠের দেবী।তার মন্দির পশ্চিমবঙ্গের বর্ধমান জেলার মঙ্গলকোট ব্লকের নিকটে ক্ষীরগ্রাম নামক গ্রামে অবস্থিত একটি প্রাচীন কালী মন্দির।এছাড়া হুগলীর প্রধান গ্রামদেবতা ষণ্ডেশ্বর জীউ-এর মন্দির চত্বরের মূল মন্দিরের উত্তর দিকে ও একটি যোগাদ্যা দুর্গামন্দির রয়েছে।
গুরুত্ব
পৌরাণিক কাহিনী দক্ষযজ্ঞে সতী দেহত্যাগ করলে মহাদেব মৃতদেহ স্কন্ধে নিয়ে উন্মত্তবৎ নৃত্য করতে থাকেন, বিষ্ণু সেই দেহ চক্রদ্বারা ছেদন করেন ৷ সতীর মৃতদেহের খন্ডাংশ একান্নটি স্থানে পতিত হয় ৷ এই একান্নটি স্থান দেবীর পীঠস্থান নামে পরিচিত ।ক্ষীরগ্রামও এক সতীপীঠ, দেবীর ডান পায়ের আঙুল পড়েছিল এখানে।
।
দেবী ও ভৈরব
অন্নদামঙ্গলে বলা হয়েছে ,
‘ক্ষীরগ্রামে ডানি পার অঙ্গুষ্ঠ বৈভব৷ /যুগাদ্যা দেবতা ক্ষীরখণ্ডক ভৈরব৷৷ ’
বিগ্রহ
কাটোয়া-বর্ধমান রেলপথে কাটোয়া থেকে ১৭ আর বর্ধমান থেকে ৩৬ কিলোমিটার দূরে কৈচর স্টেশন। বাস বা রিকশায় কৈচর থেকে ৪ কিমি যেতে ক্ষীরগ্রামের পশ্চিমে দেবী যোগাদ্যা উমা অর্থাৎ সিংহপৃষ্ঠে আসীন কালো কোষ্ঠীপাথরের দশভুজা মহিষমর্দিনী। মন্দির লাগোয়া ক্ষীরদিঘির জলে দেবীর বাস। বছরে মাত্র ৬ দিন দেবী জল থেকে ডাঙায় ওঠেন। কিন্তু এর মধ্যে মাত্র দু’ দিন ভক্তরা দেবীর দর্শন পান।
পূজা
বৈশাখ সংক্রান্তির আগের দিন এবং জ্যৈষ্ঠের ৪ তারিখে। বাকি চার্টই দিন, আষাঢ়ী নবমী, বিজয়াদশমী, ১৫ পৌষ এবং মাঘ মাসের মাকরী সপ্তমীতে দেবীকে জল থেকে তুলে পুজো করা হলেও তাকে দেখাতে পান না সাধারণ মানুষজন। মন্দিরে রয়েছে প্রবেশমণ্ডপ, তার পরে গর্ভগৃহ। মন্দিরে কোনও বিগ্রহ নাই। কারণ দেবীর বাস তো ক্ষীরদিঘিতে। গর্ভগৃহের দেওয়াল ঘেঁষে বেদী। সেই বেদীতেই দেবীর নিত্যপূজা হয়।তন্ত্রচূড়ামণি মতে এই দেবী যেখানে থাকেন, সেখানে আরও কোনও দেবীর মূর্তি রেখে পুজো করা যায় না।দেবীর নিত্যসেবায় আমিষ ভোগ হয়। কালী পুজোর রাতে মা যোগাদ্যার মহাভোগই দেওয়া হয় কালীকে ।ক্ষীরগ্রাম এবং সেই গ্রামের দেবী যোগাদ্যা সমার্থক৷ এ গ্রামের পুজোর খ্যাতি রাঢ়বঙ্গের বিভিন্ন গ্রামে পৌঁছে গিয়েছিল৷ তাই রাঢ়বঙ্গে প্রায় পঞ্চাশখানা যোগাদ্যাতলা আছে৷ এক সময় ক্ষীরগ্রামে এই মাতৃআরাধনায় বর্ধমান মহারাজার অনেক অনুদান ছিল৷অদূরে এক টিলার টঙে দেবীর ভৈরব ক্ষীরকণ্ঠ শিবের মন্দির। তাই এই গাঁয়ের নাম ক্ষীরগ্রাম, আদরের ক্ষীরগাঁ। মন্দির আর ক্ষীরদিঘি থেকে খানিকটা দূরে গ্রামের এক প্রান্তে ধামাসদিঘি। পুরাণে আছে, এই দিঘির ঘাটেই যুবতীর বেশে শাঁখা পরেছিলেন উমা। সেই থেকে দেবী বৈশাখের উৎসবে শাঁখা পরেন যোগাদ্যা। আর শাঁখা পরেন ক্ষীরগ্রামের এয়ো বধূরা সারা বছর অপেক্ষায় থাকে। বিশাল মেলা বসে এখানে।যোগাদ্যা সতীপীঠের কালী পুজো ঘিরে প্রচুর ভক্ত সমাগম হয়। নরবলি না হলেও পশু বলি দেওয়া হয়।বৈশাখী সংক্রান্তির পুণ্য তিথিতে আজও মহিষবলির মাধ্যমে পূজা অনুষ্ঠিত হয় ৷ পনেরো দিন যাবৎ প্রচুর ভক্তের জনসমাগমে পুণ্যস্থল ক্ষীরদীঘির পাড়ে মহামেলা হয়ে ওঠে মিলনক্ষেত্র ৷
প্রতিমা ছাড়াই কালীর আরাধনা এখানে শাস্ত্রীয় অহংকার বলে দাবি মন্দির কর্তৃপক্ষের।
তিরুবন্নামালাই জেলা
তিরুভান্নামালাই জেলা ভারতের তামিলনাড়ু রাজ্যের একটি জেলা। এটি রাজ্যের ৩৭টি জেলার মধ্যে ২য় বৃহত্তম জেলা। এটি ১৯৮৯ সালে উত্তর আরকোট জেলাকে ভেঙে ভেলোর আম্বেদকার জেলার সাথে সৃষ্টি করা হয়েছিল। তিরুভান্নামালাই শহর জেলার সদরদপ্তর।
ইতিহাস
তিরুভান্নামালাইয়ের মন্দিরের শহরটি ভারতের সবচেয়ে প্রাচীন ঐতিহ্যবাহী স্থানগুলির একটি এবং এটি সাঈ ধর্মীয় শাখার একটি কেন্দ্র। যা অরুণাচল পাহাড় ও পার্শ্ববর্তী এলাকায় তামিলদের দ্বারা শতাব্দী ধরে পালিত হয়ে আসছে। মন্দিরের ধারণা ও স্থাপত্যের ভিত্তি হল ঐতিহ্য, ইতিহাস এবং উৎসব সমৃদ্ধ।
স্বাধীনতার পর তিরুভান্নামালাই জেলা উত্তর আরকোট জেলার অধীন ছিল। ১৯৮৯ সালে উত্তর আরকোট জেলাকে ভেঙে দুটি জেলা করা হয়; বেলোর জেলা ও তিরুভান্নামালাই জেলা। পি. কোলাপ্পান ছিলেন এ জেলার প্রথম কালেক্টর।
ভূগোল
তিরুভান্নামালাই জেলার পূর্বে কাঞ্চীপুরম জেলা এবং চেঙ্গালপট্টু জেলা, দক্ষিণে বিলুপুরম জেলা, পশ্চিমে কৃষ্ণগিরি জেলা এবং উত্তরে ভেলোর, রানীপেট ও তিরুপট্টুর জেলা অবস্থিত।
জনসংখ্যা
২০১১ সালের ভারতীয় জনগণনা অনুযায়ীতিরুভান্নামালাই জেলার জনসংখ্যা ছিল ২৫৬৪,৮৭৫ জন, এর মধ্যে পুরুষ ১৪১,২০৫ জন এবং মহিলা ১৩১,৩৬৪ জন। নারী ও পুরুষের লিঙ্গ অনুপাত হল প্রতি ১০০০ জন পুরুষের বিপরীতে ৯৯৪ জন নারী, যেখানে জাতীয় অনুপাত হল ৯২৯। তফসিলি জাতি এবং তফসিলি উপজাতির জনসংখ্যা যথাক্রমে মোট জনসংখ্যার ২২.৯৪% এবং ৩.৬৯%। জেলার স্বাক্ষতার হার ৬৬%, জাতীয় স্বাক্ষরতার হার ৭৩.৯%। জেলায় মোট ৫৮৮,৮৩৬ টি পরিবার বসবাস করে।
অর্থনীতি
অরণি এবং তিরুভান্নমালাই জেলা এ অঞ্চলের যথাক্রমে সর্বাধিক রাজস্ব উৎপাদনকারী অঞ্চল।
২০০৬ সালে পঞ্চায়েত রাজ মন্ত্রণালয় তিরুভান্নামালাই জেলাকে পিছিয়ে পড়া জেলাসমূহের মধ্যে ২৫০তমে স্থান দেয় (৬৪০ টি জেলার মধ্যে)। এটি ব্যাক‌ওয়ার্ড রিজিওন গ্রান্ড ফান্ড প্রোগ্রামের আওতায় তহবিল প্রাপ্ত তামিলনাড়ুর ছয়টি জেলার মধ্যে একটি।
তিরুভান্নমালাই জেলা কৃষি ও রেশম শাড়ির বুনন এই দুটি বড় ব্যবসার জন্য পরিচিত। ধান চাষ ও প্রক্রিয়াজাতকরণ এই জেলার অন্যতম বৃহত্তম ব্যবসা। ১৯৬৫টি হ্রদ এবং ১৮টি জলাশয় এবং ছোট বাঁধ দ্বারা ১১৬৫৩ হেক্টর জমিতে সেচ দিয়ে ধানের চাষ করা হয়। জেলার জুড়ে পাওয়া ধান প্রক্রিয়ায় প্রচুর পরিমাণে চালের মিল রয়েছে। চিয়ারের কাছাকাছি সরকারি মালিকানাধীন আধুনিক চালের মিল রয়েছে এবং সেখানে প্রায় ২৭৮ টি চালের মিল রয়েছে।
প্রশাসন
তিরুভান্নামালাই জেলা ৩টি উপজেলা (আরণি, তিরুভান্নামালাই ও চেয়ার), ১২টি তালুকে বিভক্ত; আরনি, চেংগাম, তিরুভান্নালালাই, পলুর, থান্ডারম্প্যাটু, ভান্ডভাসি, কালাসাপকাম, চেটপোট, চেয়ার এবং ভেবাককাম। এগুলো আবার ২৭টি ব্লক ও ১০৬১টি গ্রাম রয়েছে। জেলায় ৮টি শহর রয়েছে যেগুলোর জনসংখ্যা এক লক্ষের বেশি।
জায়লিন রেডহেডের মৃত্যু
নিকোল রেডহেড কানাডার ম্যানিটোবার উইনিপেগে ২০০৯ সালে তার নিজের ২১ মাসের মেয়ে জয়লিন রেডহেড-স্যান্ডারসনের (অক্টোবর ১৬, ২০০৭—জুন ২৯, ২০০৯) হত্যার দায়ে দোষী সাব্যস্ত একজন মা। জয়লিনের মৃত্যুর ফলে কানাডায় দুর্বল শিশুদের পর্যবেক্ষণের বিষয়ে ব্যাপক জনসমালোচনা শুরু হয়।
পটভূমি
ছোটবেলায় নিকোল রেডহেড তার নিজের মাকে তার বাবাকে হত্যা করতে দেখেছিল। পরবর্তী সময়ে, তাকে পাঁচটি পালক বাড়ির মধ্য দিয়ে তাকে আটকে রেখে যৌন নিপীড়ন করা হয়, এবং পরে কোকেন ক্র্যাক করার প্রতি আসক্ত হয়ে পড়ে। তার আসক্তির পরিপূরক হিসাবে সে পরে পতিতাবৃত্তি গ্রহণ করে।  তার মেয়ের মতো, রেডহেড ভ্রূণের অ্যালকোহল স্পেকট্রাম ব্যাধি নিয়ে জন্মগ্রহণ করেছিল।
রেডহেডের প্রথম দুই সন্তান ম্যানিটোবা চাইল্ড অ্যান্ড ফ্যামিলি সার্ভিসেস তার কাছ থেকে নিয়েছিল।
জেইলিন রেডহেড-স্যান্ডারসন
নিকোল রেডহেড ২০০৭ সালে তার তৃতীয় সন্তান জয়লিন স্টার স্যান্ডারসন-রেডহেডের জন্ম দেন। জয়লিন ড্রাগ প্রত্যাহারের মধ্য দিয়ে জন্মগ্রহণ করেছিলেন, এবং ভ্রূণের অ্যালকোহল স্পেকট্রাম ব্যাধিও ছিল। সামাজিক কর্মীরা জয়লিনের জন্মের পরে তাকে সরিয়ে দেয়, তার মায়ের যত্নে রেখে গেলে তার সুস্থতা নিয়ে উদ্বেগের কারণে।
২০০৮ সালের শেষের দিকে, সমাজকর্মীরা একটি তত্ত্বাবধান পরিকল্পনায় সম্মত হন যাতে জয়লিন তার মায়ের কাছে ফিরে আসেন এই শর্তে যে এই জুটি উইনিপেগের নেটিভ উইমেন্স ট্রানজিশন সেন্টারে (আওয়াসিস নামেও পরিচিত) বাস করবে, যাতে তাদের পর্যবেক্ষণ করা যায়। যে বিচারক জয়লেনের মৃত্যুর তদন্ত তত্ত্বাবধান করেছিলেন তিনি এই সিদ্ধান্তের জ্ঞান নিয়ে প্রশ্ন তুলেছিলেন, বিশেষ করে রেডহেড এর আগে তার প্রথম দুই সন্তানকে তার হেফাজতে ফিরিয়ে দেওয়ার জন্য পর্যাপ্ত অগ্রগতি দেখাতে ব্যর্থ হয়েছিল।
তার মেয়ের সাথে আশ্রয়কেন্দ্রে যাওয়ার পর, রেডহেড প্রচুর পরিমাণে ক্র্যাক কোকেন গ্রহণ করতে শুরু করে এবং জয়লিনকে মারধর করে। জয়লেনের মৃত্যুর তদন্ত প্রতিবেদনে দেখা গেছে যে এই জুটিকে সমাজকর্মী এবং কেন্দ্রের কর্মীরা খারাপভাবে পর্যবেক্ষণ করেছেন, যাদের কেউই লক্ষ্য করেনি যে কী ঘটছে। রেডহেডকে তার সম্প্রদায়কে ছুটি দেওয়া হয়েছিল, তার মায়ের সাথে থাকার জন্য, যা তাকে কোনও তত্ত্বাবধান ছাড়াই মাদকদ্রব্যের বিনামূল্যে প্রবেশাধিকার দিয়েছিল।
দোষী সাব্যস্ততা এবং পরিণতি
রেডহেড হত্যার দায়স্বীকার করে, স্বীকার করে যে সে তার মেয়েকে রাগের বশে হত্যা করেছে। ডিফেন্স অ্যাটর্নি রেডহেডের মর্মান্তিক লালন-পালনের কারণে নম্রতা চেয়েছিলেন, এবং বলেছিলেন যে তিনি হিংস্র আচরণের প্রবণ ছিলেন যেহেতু তিনি তার মাকে নয় বছর বয়সে একটি মদ্যপানের পার্টিতে তার বাবাকে হত্যা করতে দেখেছিলেন। যাইহোক, প্রসিকিউশন জুরিকে জোর দিয়ে বলেছিল যে জেইলিন তার মৃত্যুর আগের দিনগুলিতে ৩০ টিরও বেশি আঘাত পেয়েছিল, যার মধ্যে তার পায়ে কামড়, যৌনাঙ্গে ফোলা এবং লাথি ছিল।
রেডহেডকে দোষী সাব্যস্ত করা হয় এবং ১২ বছরের কারাদণ্ড দেওয়া হয়, যা সরকারপক্ষ অনুরোধ করেছিল। তবে ইতোমধ্যে কয়েকবছর কারাগারে থাকার কারণে তার ৮ বছর ৮ মাসের সাজা বাকি ছিল।
এই বিচার কানাডায় এমন শোরগোল সৃষ্টি করে যে প্রাদেশিক আইনসভায় এটি নিয়ে বিতর্ক হয়, এবং একটি অনুসন্ধানে ১৪টি সুপারিশ পাওয়া যায় যাতে এই ধরনের আরেকটি দুঃখজনক ঘটনা না ঘটে।    ম্যানিটোবার শিশু অ্যাডভোকেটের অফিস অনুসন্ধানে জড়িত ছিল এবং বিশেষ অনুসন্ধানী প্রতিবেদন সরবরাহ করেছিল। প্যানেল উইনিপেগের নেটিভ উইমেন্স ট্রানজিশন সেন্টারকে তিরস্কার করেছে, যেখানে বিচারপতি ল্যারি অ্যালেন বলেছেন যে "ড্রাগ/অ্যালকোহল আসক্ত মায়েদের 'নিরাপদ বাড়িতে' পাঠানোর কোনও মানে আছে বলে মনে হয় না যদি এই লোকেরা তাদের সংযম পরীক্ষা করা হয়েছে তা নিশ্চিত না করে সম্প্রদায়ের কাছে বিনামূল্যে প্রবেশাধিকার পেতে চলেছে"।   জয়লিন রেডহেডের পিতামহ বলেছিলেন যে হত্যার পরে তার জীবন কখনই একই রকম হবে না, তিনি বলেছিলেন "ঈশ্বর আমাদের এই বাচ্চাদের তাদের দেখাশোনা করার জন্য দিয়েছেন, তাদের ধ্বংস করবেন না"।
শফিকুল ইসলাম স্বপন
শফিকুল ইসলাম স্বপন একজন বাংলাদেশী চিত্রগ্রাহক। চলচ্চিত্রের চিত্রগ্রহণের জন্য তিনি দুইবার শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার লাভ করেন। নির্বাচিত সিনেমা-ঘুড্ডি (১৯৮০) এবং নালিশ (১৯৮২)।
পুরস্কার এবং মনোনয়ন
জাতীয় চলচ্চিত্র পুরস্কার
মাদারগাঙ নদী
মাদারগাঙ নদী বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ১০৭ কিলোমিটার, গড় প্রস্থ ২৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাদারগাঙ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৭।
প্রবাহ
মাদারগাঙ নদীটি সাতক্ষীরা জেলার কালীগঞ্জ উপজেলার বড় সিমলা ইউনিয়ন এলাকায় প্রবহমান কাকশিয়ালী নদী হতে উৎপত্তি লাভ করেছে। অতঃপর এই নদীর জলধারা মাধুরেশপুর, রতনপুর, নূরনগর ও কাইখালীর মধ্য দিয়ে প্রবাহিত হয়ে একই জেলার শ্যামনগর উপজেলার সাতক্ষীরা রেঞ্জ ইউনিয়ন পর্যন্ত প্রবাহিত হয়ে কালিন্দী নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। এ নদীতে সারাবছর পানিপ্রবাহ পরিদৃষ্ট হয় এবং এর বুকে ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।
আর্টিকেল ১৫
আর্টিকেল ১৫ একটি ভারতীয় চলচ্চিত্র যেটি পরিচালনা করেছেন অনুভব সিনহা ও পরিচালনায় করেছে বেনারস মিডিয়া ওয়ার্কস। চলচ্চিত্রটিতে অভিনয় করেছেন আয়ুষ্মান খুরানা, ইশা তালওয়ার, সায়ানী গুপ্তা, কুমুদ মিশ্রা ও মনোজ পাহওয়া। চলচ্চিত্রটি ভারতীয় সংবিধানের ১৫ নম্বর অনুচ্ছেদ অবলম্বনে বানানো হয়েছে, যেটি জাতি,ধর্ম,বর্ণ,গোত্র,লিঙ্গ নির্বিশেষে সকল ভারতীয় নাগরিককে সমান অধিকার প্রদান করেছে। চলচ্চিত্রটি মুখ্য ভূমিকায় অভিনয় করেছেন আয়ুষ্মান খুরানা। তিনি চলচ্চিত্রে একজন পুলিশ অফিসারের ভূমিকায় অভিনয় করেছেন।
নির্মাণ
চলচ্চিত্রটির চিত্রগ্রহণ ২০১৯ সালের ১ মার্চে লখনৌতে শুরু হয়। ১৪ মার্চ আয়ুষ্মান খুরানা শুটিং চলাকালীন সময়ের ছবি টুইটারে প্রকাশ করেন।
১০৬৪
১০৬৪ গ্রেগরীয় বর্ষপঞ্জির একটি অধিবর্ষ।
কে এ ভেজভেন্দন
কে এ ভেজভেন্দন ছিলেন একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৬৭ ও ১৯৭১ সালের নির্বাচনে দ্রাবিড় মুন্নেত্র কড়গম প্রার্থী হিসাবে তিনি গুমমিডিপুন্ডি আসন থেকে তামিলনাড়ু আইনসভায় নির্বাচিত হয়েছিলেন।
প্রবোধকুমার সান্যাল
প্রবোধকুমার সান্যাল (৭ জুলাই, ১৯০৫ - ১৭ এপ্রিল, ১৯৮৩) একজন খ্যাতনামা বাঙালি সাহিত্যিক, সাংবাদিক ও পরিব্রাজক। কল্লোল যুগে র লেখক গোষ্ঠীর জনপ্রিয় ব্যক্তিত্ব ছিলেন। তিনি খুবই জনপ্রিয় সাহিত্যিক ছিলেন।
প্রারম্ভিক জীবন
তার পিতার নাম ছিল রাজেন্দ্রলাল সান্যাল। তিনি কলকাতা য় জন্মগ্রহণ করেন। ছোটবেলায় পিতৃহীন হলে মাতুলালয়ে মানুষ হন। শিক্ষা সম্পূর্ণ করেন কলকাতার স্কটিশ চার্চ কলেজিয়েট স্কুল ও সিটি কলেজে। মহাত্মা গাঁধী র ডাকে অসহযোগ আন্দোলনে যোগ দিয়ে কারাবরণ করেছিলেন। জীবিকার জন্যে নানা পেশা অবলম্বন করেছেন। ১৯২৭ সালে সেনাবাহিনীতে কেরানীর কাজ নিয়ে উত্তর পশ্চিম ভারতের দুর্গম এলাকায় যান। এছাড়া ডাক বিভাগে, ছাপাখানায়, মাছের ভেড়িতে কাজ করেছেন।
সাহিত্যজীবন
তার প্রথম গল্প 'মার্জনা' কল্লোল পত্রিকায় প্রকাশিত হওয়ার পর তিনি কল্লোল গোষ্ঠীর একজন নিয়মিত লেখক হিসেবে পরিচিত হন। প্রথম উপন্যাস যাযাবর (১৯২৮)। 'মহাপ্রস্থানের পথে' ভ্রমণকাহিনী টি বাংলা সাহিত্যে বিশেষ স্থান অধিকার করেছিল। দুটি বিশ্বযুদ্ধ, জাতীয় আন্দোলন, দেশভাগ, দাঙ্গা, ইত্যাদি তার সাহিত্যে ছাপ ফেলে। ১৯৫৬ ও ৫৭ সালে নিখিল ভারত বঙ্গ সাহিত্য সম্মেলনে সভাপতিত্ব করেন। কল্লোল ছাড়াও বিজলী, স্বদেশ, দুন্দুভি, পদাতিক, ফরওয়ার্ড, বাংলার কথা প্রভৃতি পত্রিকায় নিয়মিত লিখতেন এবং বিজলী, স্বদেশ, সাপ্তাহিক যুগান্তর সাহিত্য পত্রিকা ও স্বদেশ পত্রিকার সম্পাদনা করেছেন। স্বদেশ পত্রিকার সম্পাদক থাকাকালে একবার রাজদ্রোহের অভিযোগে অভিযুক্ত হন।
ভ্রমণ
তিনি এশিয়া, ইউরোপ, আমেরিকা ও রাশিয়ার বহু অঞ্চলে যান। তার বিপুল অভিজ্ঞতা তাকে ভ্রমণকাহিনী লিখতে সাহায্য করেছিল। পরিব্রাজক লেখক হিসেবে বাংলা সাহিত্যে তার স্থান অনন্য। হিমালয়ের প্রত্যন্ত অঞ্চলে দীর্ঘদিন কাটিয়েছেন। ১৯৩২ সালে কেদারনাথ বদ্রীনাথ ভ্রমণ ও পরে হৃষিকেশ থেকে পার্বত্য শহর রাণীক্ষেত পর্যন্ত প্রায় ৪০০ মাইল পথ পায়ে হেঁটে পরিক্রমণ করেছিলেন ৩৮ দিনে। সেই অভিজ্ঞতার কাহিনী নিয়েই লিখেছিলেন ‘মহাপ্রস্থানের পথে’। ১৯৩২ থেকে ১৯৩৬ দীর্ঘ চার বছর হিমালয় সন্নিহিত নানা স্থান ভ্রমণ করেন, সেই ভ্রমণ অভিজ্ঞতা, হিমালয়ের নানান প্রদেশের মানুষের জীবন, সংস্কৃতি, সমাজ আর নানান মানুষের সংস্পর্শে আসার অভিজ্ঞতা নিয়ে তার রচিত ‘দেবতাত্মা হিমালয়’ প্রকাশ পায়। ১৯৭৮ খ্রিষ্টাব্দে উত্তর মেরু তেও তিনি গিয়েছেন ৭২ বছর বয়েসে। কলকাতা হিমালয়ান এসোসিয়েশন ও হিমালয়ান ফেডারেশন সংস্থার প্রতিষ্ঠাতা সভাপতি ছিলেন। ১৯৫৭ সামে ভারতীয় সাংস্কৃতিক প্রতিনিধি দলের হয়ে পাকিস্তান সফরে যান। এফ্রো-এশীয় সাহিত্য সম্মেলনে তাশখন্দে ভারতের প্রতিনিধিত্ব করেন।
মৃত্যু
১৭ এপ্রিল, ১৯৮৩ সালে মারা যান প্রবোধকুমার সান্যাল।
শাইন পুরস্কার
শাইন পুরস্কার ("বিনোদনে যৌন স্বাস্থ্য") হল ১৯৮০-এর দশকের মাঝামাঝি থেকে দ্য মিডিয়া প্রজেক্টেরের দেওয়া বার্ষিক মিডিয়া পুরস্কার, যা কায়সার ফ্যামিলি ফাউন্ডেশন এবং যুবকদের জন্য অ্যাডভোকেটদের মধ্যে অংশীদারিত্বের ফলে সৃষ্ট। তারা "বিনোদন শিল্পে যারা তাদের কার্যক্রমে যৌনতার সঠিক এবং সৎ চিত্রায়নকে অন্তর্ভুক্ত করে একটি অনুকরণীয় কাজ করে তাদের সম্মান করে।"
সাজিকোট জলপ্রপাত
সাজিকোট জলপ্রপাত হল পাকিস্তানের খাইবার পাখতুনখোয়া প্রদেশের অ্যাবোটাবাদ জেলার হাভেলিয়ান তেহসিলের একটি জলপ্রপাত। এটি অ্যাবোটাবাদ জেলার একটি জনপ্রিয় পর্যটন কেন্দ্র। এটি হাভেলিয়ান থেকে প্রায় এবং অ্যাবোটাবাদ জেলা থেকে । হাভেলিয়ান থেকে সাজিকোট পর্যন্ত একটি নতুন নির্মিত সরু রাস্তা দর্শনার্থীদের জলপ্রপাতের ঠিক উপরে তাদের গাড়ি নিয়ে যেতে দেয়।
আদিল হুসাইন
ক্যারিয়ার
১৯৯০ সালে তিনি সিটি এফএমের প্রভাতের অনুষ্ঠানের মাধ্যমে তার ক্যারিয়ার শুরু করেন। তিনি বিজ্ঞাপন, টিভি নাটক এবং টেলিফিল্মে   কাজ করতে শুরু করেন। তার অভিনীত টেলিফিল্ম দুনিয়া গোল হ্যায় কারা ফিল্ম ফেস্টিভ্যালে প্রদর্শন করা হয়। ২০০৮ সালে তিনি পরিচালনা শুরু করেন।
কে এম বিজয়কুমার
কে এম বিজয়কুমার একজন ভারতীয় রাজনীতিবিদ এবং বিধানসভার সদস্য ছিলেন । ১৯৯৬ সালের নির্বাচনে তিনি সাত্তর নির্বাচনী এলাকা থেকে দ্রাবিড় মুন্নেত্র কড়গম (ডিএমকে) প্রার্থী হিসাবে তামিলনাড়ু আইনসভায় নির্বাচিত হয়েছিলেন।
দাভিদ ত্রেজেগে
দাভিদ ত্রেজেগে (জন্ম: ১৫ অক্টোবর ১৯৭৭) একজন কৃতী ফরাসি ফুটবল খেলোয়াড়। তিনি ইতালির জুভেন্টাস ক্লাবের পক্ষে স্ট্রাইকার হিসেবে খেলে থাকেন। ২০০২ এবং ২০০৬ সালে অনুষ্ঠিত ফিফা বিশ্বকাপে তিনি ফ্রান্সের জাতীয় দলের প্রতিনিধিত্ব করেন।
ওশেনিড
গ্রিক পুরাণে এবং পরবর্তীতে রোমান পুরাণে ওশেনিড বা, ওকেয়ানিড (Ὠκεανίδες, pl. of Ὠκεανίς) হলো সমুদ্রের নিম্ফ; যারা ছিলো তিতান অকেয়ানোস এবং তেথুসের তিন সহস্র কন্যা। তাদের প্রত্যেকেই ছিলো এক একটি বিশেষ বসন্ত, নদী, সমুদ্র, হ্রদ, পুকুর, চারণভূমি, ফুল বা মেঘের তাত্ত্বিক দেবতা।
শিল্পকলায়
১৯১৪ সালে জিন সিবেলিয়াস Aallottaret (ওশেনিডস) শিরোনামে একটি গীতিআলেখ্য লেখেন।
নেপালি রুপি
নেপালি রুপি ( रुपैयाँ  ; প্রতীক : रु॰; কোড : NPR ) হল ফেডারেল ডেমোক্রেটিক রিপাবলিক অফ নেপালের সরকারী মুদ্রা (আনুষ্ঠানিকভাবে)। নেপালি রুপি ১০০ পয়সায় বিভক্ত। নেপালের কেন্দ্রীয় ব্যাংক নেপাল রাষ্ট্র ব্যাঙ্ক দ্বারা মুদ্রা ইস্যু করা হয়। নেপালি রুপি ১৯৩২ সালে চালু হয়েছিল যখন এটি ২:১হারে নেপালি মোহর দ্বারা প্রতিস্থাপন করেছিল।
১৯৯৪ সাল থেকে নেপালি রুপি (রু) ভারতীয় রুপি (₹) এর সাথে ১.৬০ = ₹1 হারে পেগ করা হয়েছে; এর আগে, এটি ১.৪৫ = ₹1 হারে পেগ করা হয়েছিল।
নেপালি রুপি ( रुपैयाँ : लोक
; প্রতীক : रु॰; কোড : NPR ) হল ফেডারেল ডেমোক্রেটিক রিপাবলিক অফ নেপালের সরকারী মুদ্রা (আনুষ্ঠানিকভাবে)। নেপালি রুপি ১০০ পয়সায় বিভক্ত। নেপালের কেন্দ্রীয় ব্যাংক নেপাল রাষ্ট্র ব্যাঙ্ক দ্বারা মুদ্রা ইস্যু করা হয়। নেপালি রুপি ১৯৩২ সালে চালু হয়েছিল যখন এটি ২:১ হারে নেপালি মোহর প্রতিস্থাপন করেছিল।
১৯৯৪ সাল থেকে নেপালি রুপি (রু) ভারতীয় রুপি (₹) এর সাথে ১.৬০ = ₹১ হারে পেগ করা হয়েছে; এর আগে, এটির হার ছিল ১.৪৫ = ₹১।
ইতিহাস
১৯৩২ সালে রুপি চালু করা হয়েছিল, ২ মোহর = ১ রুপি হারে রূপালী মোহর প্রতিস্থাপন করা হয়েছিল। প্রথমে, রুপিকে নেপালি ভাষায় মোহরু বলা হত।
"বুলেট পয়সা"
নেপাল ৪ পয়সা ১৯৫৫। বুলেট পয়সা ১৯৫৫ সালে, ৪ টি পয়সা মুদ্রা তৈরি করা হয়েছিল, যা দ্বিতীয় বিশ্বযুদ্ধের রাইফেল কার্তুজের কেস থেকে তৈরি করা হয়েছিল যেগুলি প্রশান্ত মহাসাগরে ইম্পেরিয়াল জাপানিজদের বিরুদ্ধে যুদ্ধ করা গুর্খা সৈন্যরা ব্যবহার করেছিল। রাইফেলের কার্তুজ থেকে প্রাইমার সরিয়ে মুদ্রাগুলি তৈরি করা হয়েছিল এবং যুদ্ধের সময় তাদের সাহস এবং বিজয়কে স্মরণ করার জন্য কার্তুজ গুলোকে ৪ পয়সার মুদ্রায় রূপান্তরিত করা হয়েছিল।
অল্প সংখ্যক কার্তুজ পাওয়া যাওয়ার কারণে, এই মুদ্রাগুলোকে শুধুমাত্র এক বছরের জন্য তৈরি করা হয়েছিল।
এগুলো "নেপাল বুলেট পয়সা" নামে পরিচিত।